Inyiak Upiak Palatiang

Inyiak Upiak Palatiang (lahia di Dusun Kubu Gadang, Nagari IV Koto,  Kacamatan Batipuah, Tanah Datar, Hindia Belanda, pado awal abaik 20 

– maningga di Tanah Datar, Sumatra Barat, 9 Mei 2010 pado umua ± 110 tahun) adolah maestro seni tradisi Minang. Inyo tanamo dek banyak manguasai tradisi lamo Minang, seperti silek, randai, dan dendang saluang."Inyiak Upiak Palatiang, Semangat Tradisi Minang" Yurnaldi, Kompas.com/Silat Indonesia, 09 Januari 2004. Diakses 18 Oktober 2015."Roh Minang Itu Bernama Inyiak Upiak Palatiang" Liputan6.com, 01 Februari 2004. Diakses 18 Oktober 2015."Inyiak Upiak Palatiang Mengkhawatirkan Silat Tradisi" Khairul Jasmi, Silatindonesia.com, 24 Januari 2004. Diakses 18 Oktober 2015.

Sabagai pandeka padusi, Upiak Palatiang manguasai aliran silek gunuang yang marupoan salah satu aliran silek dengan tigo jurus dasar, yaitu tangkok piuah, dan gelek. Silek gunuang manjadi hulu dari babagai aliran silek lainnyo yang bakambang di Minangkabau.

Salain mambuek pantun-pantun untuak panampilan randai, Upiak Palatiang pandai pulo mambuek syair dendang, baiak yang dilantunkannyo surang maupun oleh padendang tradisi lainnyo yang diiringi tiupan saluang mandayu-dayu. Alah ratuihan syair yang dibueknyo, seperti Singgalang Kubu di Ateh, Singgalang Gunuang Gabalo Itiak, Singgalang Ratok Sabu, Singgalang Layah, Singgalang Kariang, Singgalang Alai, Indang Batipuah, Parambahan Batusangka, dan sabagainyo.

Dalam umua yang labiah dari saratuih tahun, kondisi fisik Upiak Palatiang masih tahituang prima. Inyo masih kuek mampatunjuakan gerakan-gerakan silek dengan gesit dan lincah.

Upiak Palatiang mampunyai babarapo urang murid, di antaronyo Musra Dahrizal Katik Rajo Mangkuto nan tanamo sabagai budayawan jo seniman Minangkabau.

Salamo hiduiknyo, Upiak Palatiang dikaruniai babarapo urang anak, yaitu Mawardi, Upiak Lamsinar, dan Zulfachri. Salain tu, Upaik Palatiang mamiliki babarapo urang cucu yaitu Fardizal jo Fahmizal. 

 Rujuakan 

 Pranala luar 

 "Pencak Silat"  Internationalsilatfederation.com.
 "Inyiak Palatiang (110 tahun) dikabarkan meninggal" RantauNet.
 "Maestro kesenian tradisional Sumatra Barat; Islamidar, Inyiak Upiak Palatiang, Manti Menuik" Dewan Kesenian Sumatra Barat, WorldCat.

Kategori:Budayawan Indonesia
Kategori:Pesilat Indonesia
Kategori:Tokoh Minangkabau
Kategori:Tokoh dari Tanah Datar